钦定古今图书集成/明伦汇编/氏族典/第188卷 > 萧祗
## 钦定古今图书集成/明伦汇编/氏族典/第188卷 > 萧祗

按《北齐书萧祗传》，“祗字敬式，梁武弟南平王伟之子
也。少聪敏，美容仪。在梁封定襄县侯，位东扬州刺史。
于时江左承平，政宽人慢，祗独莅以严切，梁武悦之，
迁北兖州刺史。太清二年，侯景围建邺，祗闻台城失
守，遂来奔，以武定七年至邺。历位太子少傅，领平阳
王师，封清河郡公。齐天保初，授右光禄大夫，领国子”
祭酒。卒，赠中书监、车骑大将军、扬州刺史。